CELEX: 62019TN0793
Language: fi
Date: 2019-11-15 00:00:00
Title: asia T-793/19: Kanne 15.11.2019 – Tirreno Power v. komissio

13.1.2020   
            
            
               FI
            
            
               Euroopan unionin virallinen lehti
            
            
               C 10/51
            
         
      Kanne 15.11.2019 – Tirreno Power v. komissio
      (asia T-793/19)
      (2020/C 10/62)
      Oikeudenkäyntikieli: italia
      
         Asianosaiset
      
      
         Kantaja: Tirreno Power SpA (Rooma, Italia) (edustajat: asianajajat A. Clarizia, T. Ferrario, M. Vasari, P. Ziotti ja M. Pagliarulo)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan riidanalaisen päätöksen, jossa komissio päätti olla vastustamatta ”Riittävien resurssien saatavuuteen liittyvän korvausmekanismin muuttaminen. Ympäristövaatimusten käyttöönotto” -nimistä toimea, valtiontuki SA.53821 (2019/N)
               
            
                  —
               
               
                  velvoittamaan vastaajan korvaaman kantajalle tämän oikeudenkäynnin yhteydessä aiheutuvat kulut
               
            
         Oikeudelliset perusteet ja pääasialliset perustelut
      
      Kantaja vaatii kanteessaan kumoamaan 14.6.2019 annetun päätöksen C(2019) 4509, jolla Euroopan komissio oli Italian valtion ilmoitettua sille saatavilla olevan sähköntuotantokapasiteetin (”kapasiteettimarkkinat”) korvausmekanismin, jolle oli annettu lupa 7.2.2018 annetulla päätöksellä C(2018) 617 ja jota ei ole vielä aloitettu toteuttaa, muuttamisesta, päättänyt olla vastustamatta uutta ilmoitettua toimenpidettä katsomalla, että se soveltui sisämarkkinoille SEUT 107 artiklan 3 kohdan c alakohdan perusteella ilman, että se olisi arvioinut asianmukaisesti jo aiemmin luvansaaneeseen toimenpiteeseen tehtyjä muutoksia
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu SEUT 108 artiklan 2 kohdasta seuraavien kantajan omien menettelyllisten oikeuksien loukkaamiseen, koska sitä ei ollut pyydetty – muodollisen tutkintamenettelyn yhteydessä, jota ei ole tässä tapauksessa aloitettu – esittämään sen huomautuksia aikomuksesta laajentaa kapasiteettimarkkinoiden osapuolipohjaa sisällyttämällä käsitteeseen ”uusi kapasiteetti” sellaisten uusien tuotantoyksiköiden ohella, joiden osalta kaikki valtuutukset laitosten perustamiseen ja käyttämiseen on jo myönnetty, myös uusia tuotantoyksiköitä, jotka ovat vasta aloittaneet sellaisten valtuuksien myöntämistä koskevat hallinnolliset menettelyt.
                  
                              —
                           
                           
                              Kantaja väittää tässä yhteydessä, että päätökseen vaikuttaa ilmeisen puutteellinen tutkinta ja siinä on loukattu suhteellisuusperiaatetta, koska komissio ei arvioinut asianmukaisesti niitä vaikutuksia, jotka seuraavat olemassa olevien laitosten toimintaa koskevan järjestelmän, joka oli hyväksytty vuonna 2018, muuttamisesta.
                           
                        
            
                  2)
               
               
                  Toinen kanneperuste, joka perustuu tutkinnan puuttumiseen ja toimen puutteelliseen perustelemiseen
                  
                              —
                           
                           
                              Kantaja väittää tässä yhteydessä, että komissio on laiminlyönyt tutkia sille ilmoitetun säännöstön muut näkökohdat, jotka muuttivat jo aiemmin luvansaanutta järjestelmää ja joilla on suuri vaikutus systeemiin ja jotka voivat vaikuttaa merkittävästi kapasiteettimarkkinoille osallistuvien toimijoiden toimintaan.